**Zmluva o poskytovaní upratovacích služieb č. 2/2020**

(podľa § 269 ods. 2 zákona č. 513/1991 Zb. Obchodný zákonník v znení neskorších predpisov).

**Čl. I**

 **Zmluvné strany**

**Poskytovateľ :** Iryna Liashenko

**Adresa miesta činnosti podniku zahraničnej osoby:**

 851 06 Bratislava, Budatínska 3230/16

IČO : 53130022

Zapísaný v živnostenskom registri na Okresnom úrade Bratislava
Číslo živnostenského registra: 110-289362 e

IBAN: SK51 0200 0000 0043 0732 5254

Zastúpený : Ing. Iryna Liashenko, prechodné bydlisko 900 45 Malinovo, Slnečná 1

Kontaktné údaje: irinanzf@gmail.com, 0944 493 360

**Objednávateľ:** Stredná odborná škola technická

 Vranovská 4

 851 02 Bratislava

 IČO : 170 50 332

IBAN: SK29 8180 0000 0070 0047 3942

Zastúpený : Mgr. Petra Pavelková, zástupkyňa riaditeľa, na základe poverenia zo dňa 1.7.2019

Kontaktná osoba: hospodárka školy, p. Vargová, hospodar.sosvranovska@gmail.com, 0905 732 817

**Čl. II**

**Predmet poskytovaných služieb**

1. Predmetom poskytovaných služieb upratovanie priestorov strojárskej dielne Strednej odbornej školy technickej na Vranovskej 4.
2. Upratovanie podľa bodu 1, č. II zahŕňa:

**Prízemie**: vstupná hala, WX, nová trieda a šatňa, hlavné cesty v dielni, denná miestnosť študentov, schodisko na 1. poschodie na galériu

**1. poschodie**: galéria, šatňa majstri, šatne žiaci, umývarka žiaci, trieda CNC, trieda počítačová, trieda Heidenhein, WC na galérii, sprcha na galérii, zborovňa majstrov, kancelária zástupkyne odborného vzdelávania.

učebne: vypratať smeti z lavíc, z parapet, zo zeme, umyť podlahu, katedru, tabuľu (ak nie je), vydezinfikovať lavice, kľučky – denne

Utrieť prach na parapetách, na skriniach – aspoň 1x týždenne

WC: umyť, vyčistiť, dezinfikovať, WC, umývadlá, príslušnú chodbičku, dopĺňať toaletný papier, mydlo, dezinfekčný prostriedok

miestnosť prvej pomoci – umyť, vyčistiť

Kancelárie: vysypať smeti a vydezinfikovať stoly a kľučky – denne, utrieť prach, parapety, podlahu pozametať, príp. umyť (min. 1x týždenne, pri laminátovej podlahe max. 3x týždenne), koberce povysávať

Pavučiny – minimálne 1 x mesačne

Okná – 1 x počas trvania zmluvy (na jar)

Ďalšie činnosti podľa požiadaviek objednávateľa, ak budú v súlade s predmetom činnosti objednávateľa.

**Čl. III**

**Doba poskytovaných služieb**

1. Táto zmluva sa uzatvára na dobu určitú do 30.6.2021 a je platná dňom jej podpísania obidvoma zmluvnými stranami.
2. Táto zmluva nadobúda účinnosť od 1.9.2020 najskôr však dňom nasledujúcim po dni jej zverejnenia v súlade s § 47a Občianskeho zákonníka.
3. Ukončiť zmluvu je možné písomnou dohodou, alebo písomnou výpoveďou ktoroukoľvek zo zmluvných strán aj bez uvedenia dôvodu. Výpovedná lehota je 2 mesiace, pričom začína plynúť prvým dňom kalendárneho mesiaca nasledujúceho po kalendárnom mesiaci v ktorom bola doručená písomná výpoveď druhej zmluvnej strane.

**Čl. IV**

**Práva a povinnosti zmluvných strán**

1. Poskytovateľ sa zaväzuje, že upratovacie služby podľa článku II bude poskytovať v čase medzi 15:00 a 22:00 hodinou pred každým dňom školského vyučovania.
2. Poskytovateľ sa zaväzuje, že bude pri práci používať vlastné ochranné a pracovné prostriedky.
3. Objednávateľ je povinný poskytnúť poskytovateľovi priestor na prezlečenie a uloženie osobných vecí a pracovných pomôcok.
4. Objednávateľ je povinný pripraviť zväzok kľúčov od priestorov, ktoré sa upratujú v rámci zmluvy. Kľúče budú uložené na vrátnici školy, kde si ich poskytovateľ služieb vyzdvihne proti podpisu.
5. V prípade, že poskytovateľ nemôže poskytnúť službu v zmysle bodu 1. tohto článku, musí to najneskôr deň vopred oznámiť kontaktnej osobe objednávateľa. Okrem toho je povinný znížiť fakturovanú čiastku na pomernú časť objednaných služieb.

**Čl. V**

**Odmena za poskytované služby**

1. Odmena je stanovená dohodou podľa zákona č. 18/1996 Z. z. o cenách v znení neskorších predpisov.

2. Zmluvné strany sa dohodli na odmene vo výške 350.- eur mesačne, pričom musí poskytovateľ poskytnúť služby podľa zmluvy v rozsahu najmenej 765 hodín počas trvania zmluvy.

3. Odmena bude Poskytovateľovi uhrádzaná na základe vystavených a doručených faktúr.

**Čl. VI**

**Platobné podmienky**

1. Podkladom pre úhradu celkovej odmeny je daňový doklad - faktúra, so splatnosťou do 7 pracovných dní odo dňa jej doručenia na účet uvedený v Čl. I tejto zmluvy.
2. Faktúry sa zasielajú elektronicky na e-mail: ekonom.sosvranovska@gmail.com.
3. Faktúra musí obsahovať všetky náležitosti daňového dokladu podľa § 10 zákona č. 431/2002 Z. z. o účtovníctve v znení neskorších predpisov a § 74 zákona č. 222/2004 Z. z. o dani z pridanej hodnoty v znení neskorších predpisov. V prípade, ak v ktorejkoľvek faktúre budú uvedené nesprávne údaje, alebo nebude obsahovať a spĺňať všetky uvedené náležitosti a dohodnuté podmienky, je to dôvod na odmietnutie faktúry a jej vrátenie na prepracovanie. Nová lehota splatnosti začne plynúť až po doručení novej faktúry bez nedostatkov.
4. Faktúra sa považuje za uhradenú pripísaním prostriedkov na účet Poskytovateľa.
5. V prípade, ak objednávateľovi za služby vykonávané poskytovateľom, vznikne škoda spôsobená poskytovateľom, zmluvné strany sa dohodli, že objednávateľ je oprávnený požadovať od poskytovateľa náhradu celej škody spôsobenej poskytovateľom.

**Čl. VII**

**Miesto plnenia**

Priestory strojárskej dielne praktického vyučovania, nachádzajúcu sa na prízemí a poschodí v budove súpisné číslo 2708, zapísanej na LV č. 2140 na Vranovskej ul .č. 4, Bratislava, v k.ú. Petržalka, postavenej na parcele registra „C KN“ parc. č. 5573.

Miestnosti sú popísané v článku II tejto zmluvy.

**Čl. VII**

**Záverečné ustanovenia**

1. Všetky ustanovenia tejto zmluvy možno meniť len vzájomnou písomnou dohodou formou vzostupne číslovaných dodatkov k tejto zmluve podpísaných oboma zmluvnými stranami ako neoddeliteľnej súčasti tejto zmluvy.
2. Zmluvné strany svojim podpisom potvrdzujú, že si zmluvu prečítali, jej obsah je dostatočne určitý, porozumeli mu, a uzatvárajú ju slobodne, vážne a bez nátlaku a neuzatvárajú ju za nevýhodných podmienok.
3. Zmluva sa vyhotovuje v dvoch vyhotoveniach, po jednom pre každú stranu.
4. Písomnosti týkajúce sa tejto zmluvy sa zasielajú na adresu sídla, u poskytovateľa na adresu prechodného bydliska živnostníka, uvedenú v tejto zmluve, resp. na inú adresu, ktorú zmluvná strana následnej preukázateľne oznámi druhej zmluvnej strane; ak v tejto zmluve nie je uvedené inak. Písomnosti sa považujú za doručené v piaty pracovný deň po dni ich odoslania na poštovú prepravu, alebo dňom prevzatia v závislosti od toho, ktorá z týchto skutočností nastane skôr.
5. Pokiaľ táto zmluva nerieši všetky práva a povinnosti zmluvných strán, riadia sa zmluvné strany príslušnými ustanoveniami Obchodného zákonníka a záväznými právnymi predpismi Slovenskej republiky.

V Bratislave

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 poskytovateľ objednávateľ